《大庾乱甫定偕僚友出游近郊诸山 其一》
清代·俞明震

百转迷前路，从知出世难。长愁肝肺热，新霁水云安。

閒淡看僧老，艰危逼岁残。在山泉似境，流作万重滩。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。